钦定古今图书集成/历象汇编/历法典/第023卷 > 宋五
## 钦定古今图书集成/历象汇编/历法典/第023卷 > 宋五

### 仁宗庆历元年冬十二月司天监上崇天万年历

按：《宋史仁宗本纪》云云。

### 英宗治平二年春三月颁明天历

按《宋史英宗本纪》云云。　按《律历志》，《崇天历》行之至
于嘉祐之末。英宗即位，命殿中丞判司天监周琮及
司天冬官正王炳、丞王栋、主簿周应祥、周安世、马杰、
灵台郎杨得言作新历，三年而成。琮言“旧历气节加
时，后天半日，五星之行差半次，日食之候差十刻。”既
而司天中官正舒易简与监生石道、李遘更陈家学。
于是诏翰林学士范镇、诸王府侍讲孙思恭、国子监
直讲刘分賱考定是非。上推《尚书》“辰弗集于房”，与《春秋》
之日食参今历之所候，而易简、道遘等所学疏阔，不
可用《新书》为密。遂赐名《明天历》，诏翰林学士王珪序
之，而琮亦为《义略》冠其首。今纪其历法于后。